May 31, 2021, 3 months ago 0 Fid-dibattitu dwar il-futur sostenibbli tas-settur Ewropew tal-Assigurazzjoni, il-vuċi tal-konsumaturi, tal-investituri żgħar u ta' dawk kollha li għandhom polza tal-assigurazzjoni, jinħtieġ li jinstemgħu u jingħataw il-piż dovut għax dan sa issa ma kienx il-każ, qal l-Ewroparlamentari Laburista Alfred Sant waqt laqgħa ta' grupp ta' ħidma speċjalizzat dwar is-servizzi finanzjarji. Waqt li kien qed jindirizza lill-Grupp Kangaroo, entita' ddedikata sabiex jitneħħew l-ostakli għall-moviment liberu ta' merkanzija, servizzi, persuni u kapital fl-Unjoni Ewropea, Alfred Sant qal li għall-fini tal-konsumaturi u dawk li għandhom il-poloz tal-assigurazzjoni, qafas rivedut għall-futur għandu jara li jitjiebu l-kwalita' tad-dejta, il-koerenza kif ukoll it-trasparenza. Il-Kummissjoni Ewropea bħalissa qed tikkunsidra l-possibbiltà li tirrevedi r-regolament delegat Solvency 2. Fil-kuntest ta' din ir-reviżjoni, bagħatet żewġ sejħiet għal parir tekniku lill-Awtorità Ewropea tal-Assigurazzjoni u l-Pensjonijiet (EIOPA). Fl-intervent tiegħu, Alfred Sant qal li kienet vera li l-persistenza ta' rati tal-imgħax baxxi u negattivi, kif ukoll il-pandemija tal-Covid, ħolqu nċertezzi li huma ta' tħassib dirett għall-assiguraturi u r-regolaturi tagħhom. "Madankollu n-natura tal-kritika ppreżentata, tindika li d-diverġenzi fl-apprezzament imorru aktar fil-fond. L-assiguraturi jsostnu fost oħrajn, li s-Solvency 2 kienet nieqsa mill-proporzjonalità, kienet burokratika wisq, introduċiet rappurtar tqil u bla bżonn u ħolqot inibizzjonijiet għall-possibbiltajiet ta' investiment għall-assigurazzjonijiet". "B'kuntrast, l-EIOPA, il-korp li jirregola l-assigurazzjoni fl-Ewropa, fl-opinjoni tagħha, iddikjara li ftit hemm bżonn li jinbidel fil-qafas tas-Solvency 2, ħlief għall-proċeduri sekondarji. Min-naħa l-oħra, l-assiguraturi jsostnu li jekk il-parir tal-EIOPA jiġi segwit, ikun hemm aktar regolamentazzjoni żejda li tkompli tnaqqas il-vantaġġ kompetittiv tal-assiguraturi Ewropej globalment u l-propensjoni tagħhom li jinvestu ", spjega Alfred Sant. Alfred Sant iressaq 123 emenda dwar ir-reżiljenza diġitali tas-settur finanzjarju Bħala rapporteur għall-Grupp tas-Soċjalisti u d-Demokratiċi fil-Parlament Ewropew, Alfred Sant ressaq total ta' 123 emenda għal rapport dwar ir-Reżiljenza Operattiva … Read More L-ebda mod raġonevoli li bih barranin jistgħu jappoġġjaw il-politika Iżraeljania lejn il-Palestinjani – Alfred Sant Il-verità hi li m'għadx hemm mod raġonevoli li bih il-barranin jistgħu jappoġġjaw il-politika Iżraeljani lejn il-Palestinjani u l-UE għandha tistqarr … Read More Il-vuċi tal-konsumaturi għandha tingħata widen fir-reviżjoni tas-settur tal-Assigurazzjoni – Alfred Sant Fid-dibattitu dwar il-futur sostenibbli tas-settur Ewropew tal-Assigurazzjoni, il-vuċi tal-konsumaturi, tal-investituri żgħar u ta' dawk kollha li għandhom polza tal-assigurazzjoni, jinħtieġ … Read More Alfred Sant jesprimi nuqqas ta' qbil dwar ir-regolamenti tal-Premju tal-UE għal-Letteratura Alfred Sant esprima nuqqas ta' qbil mar-regolamenti tal-Premju tal-Letteratura tal-Unjoni Ewropea u talab lill-Kummissjoni Ewropea biex tispjega għaliex kittieba nominati … Read More